**SAMOTA ≠ OSAMLJENOST ≠ SAMOST**

**SAMOTA**

Po cele dneve v sobi tičim

ter se prav res nič ne učim (šala)

Saj razlog je ta virus korona,

ki mi ne pusti zapustiti doma.

Počasi se že počutim samo,

saj se že cel teden gledam le z mamo.

Ne pravim, da je to slaba stvar,

a vendar mi je za druge stvari tudi mar.

Kaj zares pomeni biti sam,

ko v svoji glavi nimaš iti kam.

Včasih to ni slaba zadeva,

kajti odpravi lahko kar dva problema.

Pogovor sam s sabo je lahko učinkovit

in si lahko zato hitro spočit.

Za naš počitek pa skrbi zdaj tudi covid 19,

saj prijateljev k sebi ne smemo povabiti 15.

**Samota**

Misliti o temi na robu prepada,

teh misli včasih človek ne obvlada;

četudi stopam mimo ljudi,

ni med njimi nikogar, ki ga zame skrbi.

Temu pravim samota,

ko v hiši ni nikogar, ki se okoli mene mota¸;

ali ko ob meni ni nekoga, ki bi bila zanj,

dom življenjskih sanj.

Hoditi med drevesi po dolgi trasi,

kjer se na poti nihče ne oglasi.

Temu ne pravim samota,

to je le naravna lepota.

**Skrivnost samote**

Skozi sanje spoznavam samoto

teh temnih luči krasoto.

Skrivnost se zdi nedosegljiva,

v moji glavi ves čas prebiva.

Samote skrivnost me nate spominja;

visoka zavesa lepoto zagrinja.

V sanjah se sliši vsaka stopinja.

Ne najdeš je, zakaj misliš, da tam je skrinja?

Ko pa se razkrije,

potiho zasije.

Priznam, mislila sem da bo zadrta,

a spoznala je, da noče biti v skrinji zaprta.

***SAMOTA-OSAMLJENOST***

SAMOTO POTREBUJEMO VSI,

JE DARILO, KI PODARIMO SI GA MI.

REČEMO JI VESELJE,

KER NAM IZPOLNJUJE ŽIVLJENJE.

KER VSI SO TEČNI,

UMAKNEMO SE, DA SMO SREČNI.

UMAKNEMO SE, DA SE UMIRIMO,

ZATO, DA DRUGIH NE UMORIMO.

SAMOTA ZA VSE JE PRAVA,

KOT ZA JUTRANJE OSEBE JE KAVA.

KO V NARAVI SEDIMO,

SE KONČNO LAHKO SPROSTIMO.

RAVNO NASPROTNO JE OSAMLJENOST,

KO NAŠE SRCE STRAŠI LJUBEZENSKA ZAMAMLJENOST.

KO NA NAS POLOŽENE SO DLANI,

SRCE PO NEČEM DRUGEM HREPENI.

NI VAŽNO KDO OKOLI NAS SE SMEJE,

NAŠE MISLI SO VEDNO NEKJE DRUGJE.

V SRCU ČUTIMO PRAZNINO,

ZATO SMO VASE ZAPRTI.

TO OBČUTITI RES NI FINO,

ZATO POČUTIMO SE NEPODPRTI.

OSAMLJENOSTI RES NI DOBRO DOŽIVETI,

ZATO PROBAJMO SE TEGA OBČUTKA SNETI.

**OSAMLJENOST ☹**

Ne počutim se sam,

samo sprašujem se, kje sem, kam zdaj?

Bi moral iti drugam?

Dovolj, jaz se predam!

Vse, kar imam, ti dam,

da ustavim v moji glavi dim,

samo povej mi, kam,

povej kaj naj naredim?

Sam s sabo se borim,

ko sem sam, vsako misel prevrtim,

samo, da tebe bi dobil,

da se skozi bitko bi prebil.

**SAM, SAMCAT, OSAMLJEN**

Doma čepim zaklenjen,

v tej brezupni sem samoti.

Rad bi te le videl, v celoti

in v tvoji obleki in lepoti.

Kamorkoli grem, se obrnem

spet sem sam.

Ni koraka brez bolečine,

ni več upa, ni mesečine.

Sam, ujet v tej strašni,

dolgi, temni noči

Iz misli mi bežiš

kot ptički ko so plašni.

Samo reši me trpljenja,

jaz pa vse ti dam.

Sedim na robu okna,

mrzel veter piha vame.

Samo čakam,

da me osamljenost vzame.

Bluzim, čakam, čakam in stojim;

tako močno osamljen,

da že družbe se bojim.

Rad bi bil kot ptica,

da nekam daleč odletim!

A vseeno tukaj sem zaklenjen

in ne vem, kaj naj storim.

Naj ostanem tu in čakam,

naj se s tem zadovoljim?

Sam sem in osamljen in samote se bojim.

**Samota**

Kaj je to samota?

To ni nobena sramota.

Samota je, ko si sam

in prav noben ne moti tvoj dan.

Ko si želiš malo časa zase

In med tem misliš na vse drugo kot nase.

Včasih je vse to skupaj prav,

da s svojimi mislimi pluješ kot splav.

Kdaj pa kdaj hočemo biti sami,

a nekateri to ne razumejo in hočejo biti z nami.

S tem ko si sam zbistriš glavo,

se lahko pripraviš na zabavo.

Vendarle samota ni vedno dobra stvar,

če si preveč samm postaneš nadležen kot komar.

Človek človeku je močna vez

in vse kar sem rekel, je čisto res!

**Samota**

**Je bil že čas, da prišla si po mene,**

**v težkih mojih dneh.**

**Ko ne najdem le bonbone,**

**vendar tudi hudoben smeh.**

**Tiha in dolgočasna skupaj sva,**

**A ti nikoli me ne ogovoriš.**

**Kaj če se oddaljiva,**

**Me nato le zapustiš?**

**Kakšna si, me zanima,**

**saj videti te ne morem.**

**Kaj obraza vendar nima,**

**zdaj videti te nočem.**

**Jaz pravim ti, za skupaj nisva,**

**zato le pusti me na miru.**

**Zdaj le sama tava,**

**zdaj samota pusti me na miru.**

**SAMOTA**

Samota je včasih dobra,

včasih slaba,

lahko smo sami,

a ne osamljeni.

Lahko smo v družbi,

vendar osamljeni.

Samota te objame,

ti pusti čas,

čas, da razmisliš.

Samota pride, ker začuti,

da si srečen.

Samota ni tegoba.

Je dar, ki ga lahko izkoristiš,

da postaneš boljši .

**SAMOTA**

Sprehajam se po gozdu,

sama sem,

nikjer nikogar.

Tiho tečem

in naglas si rečem,

danes je moj dan,

s soncem obsijan.

Z nasmehom na obrazu

sem v mislih z vami blizu

in slišim ptičke, ki pojo.

Rožice že cveto

in gledam v modro nebo

kako je lepo,

kot zlato.

**Nihče me doma ne čaka**

Nihče me ne potrebuje

zdaj, ko mi gre slabo,

do včeraj najdražji moji

so mi storili hudo.

Nihče me ne vpraša

kaj delam, kako sem,

na pravdi Boga,

zapuščen in osamljen sem.

Nihče me doma ne čaka,

tam samota živi,

samo stari potepuški pes

se me razveseli,

na starem pragu me čaka,

od žalosti strtega junaka.

Ne vidim izhoda,

da boljši dnevi pridejo

vsi, na katere računam,

v mimohodu glavo obrnejo.

**OSAMLJENOST**

Stojim v sobi polni ljudi,

okoli mene vali se smeh in zabava.

Jaz pa stojim in gledam v prazno,

zdi se mi, kot da nikogar ni.

Moja usta že dolgo niso spregovorile besede,

a v moji glavi bruha vulkan.

Vsi dogodki, ki rada bi jih delila,

ne bodo nikoli prišli na plan.

In tu sem zdaj sama, osamljena,

hrepeneča po dotiku in sočutnosti.

Vse globlje in globlje padam,

zame več izhoda ni.

**Samota ali osamljenost**

Samota nam daje veselje,

osamljenost povzroča bolečino.

Katerakoli se k nam pripelje,

v nas lahko pusti praznino.

Druge prav nič ne skrbi,

kateri občutek v nas prevlada

in to res nas lahko zaboli.

Če se ti zdi da si v samoti,

vedi, to ni osamljenost v celoti

Pomembno je najti samega sebe.

**OSAMLJENOST ALI SAMOTA**

Osamljenost in samota po hitrem razmisleku zvenita podobno, ampak če se bolj poglobiš v te besedi in njun pomen ugotoviš, da sta besedi popolnoma različni.

Samota je le fizična in je lahko dobra. V samoti si lahko v naravi, doma ali kjerkoli. V samoti se lažje posvetiš sebi in svojim mislim. Lahko v tišini poslušaš zvok narave, ampak še zmeraj imaš ljudi, ki te imajo radi in jim zaupaš. Samota je le začasen občutek, saj ga čutiš le ko si resno sam nekje.

Na drugi strani imamo osamljenost, ki jo osamljeni ljudje lahko čutijo povsod. Lahko si v šoli, na zabavi ali kakorkoli okoli veliko ljudi, ampak si še zmeraj osamljen. Osamljenost je psihična stvar, saj se lahko sredi pogovora s ljudmi počutiš osamljenega.

Osamljenost in samota sta čisto različni, ampak najhuje je, če se počutiš samega in osamljenega. Lahko si sam, ampak ne osamljen, lahko pa si osamljen, ampak ne sam.

SAMOTA

Vsak dan me obdaja tisoč ljudi,

a jaz sem osamljen, saj tebe več ni.

V rdeči sobi se ducat mladih dam vrti,

a nobena me ne dobi.

Sam svoj ujetnik izgubljen v svoji glavi,

občutek pa, kod da me to življenje davi.

Zazrem se v ogledalo in vidim praznino,

sliši se samo to pusto violino.

Iščem to ljubezen, kot da bi bilo zdravilo,

a še nikoli ni tako zelo bolelo.

Nekaj pa je še takih ljudi,

ki se jih človek razveseli.

Vstopiš skozi vrata kot kraljica bogata,

jaz pa kot berač za tabo brezglavo.

Vse to zaman,

saj odšla si stran.

**SAMOST**

Tudi, če sem tam sama,

sedim in se čisto umirim,

tudi, če sem brez njih okoli,

brez vseh ob meni,

brez kogarkoli,

brez želje po družbi,

brez ljudi blizu,

brez volje, da se trudim,

počutim se obupano,

a ne nad življenjem,

res ne vem, nad čem,

mogoče nad sabo? Ne,

mogoče nad vsem? Ne vem.

Nekako vem, da to ni to.

To ni osamljenost,

vsaj ne zdi se mi tako.

Ne podira se mi življenjski most,

upam, da ne,

kakšna je to milost,

da vse moti in teži me,

ne moti me moja smrtnost,

megleno se mi zdi vse.

In čeprav se gledam,

v ogledalu vidim svoj odsev,

a sebe v njem ne prepoznam.

Kaj se dogaja?

Zakaj sem sama?

Okoli mene je sama krama,

svojih misli ne zastopim več,

vse zdi se mi temačna jama,

vendar me nič ne moti.

Nato začutim, to kar nočem,

to česar me je strah.

Zdaj?

Zdaj, ko nisem sama,

okoli mene so ljudje,

nihče se ne zmeni zame,

vsem vseeno je.

In tudi mene ne briga,

kje je veselje? Ni ga.

Nad nečem hrepenim

in ne vem, kaj bi to bilo,

ljubezni ne čutim,

vse se mi zdi bedno.

Ni več volje

in nikoli ne bo volje,

kaj, če se kar predam?

Ne dobim, kar želim,

pa še sama ne vem, kaj je to,

mogoče bi vse pustila,

življenju bi se prepustila,

a srečnega življenja zame ni več

in tako se ne bom umirila.

Zdaj vem, kaj sem začutila,

to je to, to je osamljenost.

Srce mi hitro bije,

ne zaradi strahu,

zaradi tega spoznanja,

zaradi mojega priznanja,

da res sem osamljena,

zdaj ni več nazaj poti,

želim samo še obupati.

Rada bi se odmaknila od sveta,

šla bi stran, ne vem kam,

da osamljena bom v samoti.

Narava me vabi nekam,

kjer bom mirna, čeprav ne bom,

narava me razume, čeprav me ne.

Ne morem več trpeti,

pa sama vem, zakaj trpim,

a tega ne morem ustaviti,

nobenega od vas ne krivim.

Osamljenost je kriva,

zaradi nje se več ne veselim

in v njej sem čisto sama, v samoti osamljena.

SAMA

Brez tebe prazni so dnevi,

Potihnili so krikov odmevi.

Po licih mi solze polze,

vse zgrajeno sesulo se je.

Čemu sva ločena, čemu trpiva,

ko pa si v srcu isto želiva?

Bil si kot angel, angel življenja

bil si kot nekdo, nekdo brez trpljenja,

bil si le senca in s senco vse,

sedaj si spomin, pogrešam te.

Zakaj te je kruta usoda vzela,

zakaj sem te le za kratek čas imela?

Ni te več ni tvojih sledi,

ni več tvojih rjavih oči.

Ni nasmeha,

ni ne bitja srca.

Sedaj si le angel,

angel z neba.

OSAMLJENOST

Nekje v velikem vesolju,

neko osončje lebdi.

Tretja po vrsti,

naša Zemlja stoji.

Tam na naši Zemlji ljudstvo živi,

ki ugotovilo je že vse,

kar na Zemlji gori.

Osamljeno tavajo v tem vesolju.

Ali se nam bo kakšno drugo ljudstvo,

pojavilo pri morju?

Ali je kdo iz drugih krajev,

iz drugih planetov,

ki bi se javil v lepoti,

da mi ne bi bili več v samoti.

OSAMLJENOST

Biti osamljen pomeni počutiti se,

kakor, da nihče ne posluša te.

Osamljenih na svetu veliko je,

sedaj se zaradi korone,

to število samo še povečuje.

Vse tiste neprespane noči

in dolge misli povzročile so to,

da se ne počutim prijetno z nikomer,

razen s teboj.

Zato prosim, pridruži mi se,

da bova skupaj premagala vihar,

ki korona imenuje se.

Samota

Sonce se je skrilo

Padel je mrak

Z njim pa moje upanje je ugasnilo

Takrat vsak misli je enak

Na poti do uresničitve sanj

Pametno narediti prvi je korak

Vsem ljudem odpreti dlan?

Biti sam ali iti stran

Priti prej do pravih spoznanj

**SAMOTA**

Ja tko pač pride,

vsak gre čez to,

še ko sonce zaide,

bolelo te bo.

Pa čeprav v trenutku,

počutiš se samega,

se ob naslednjem dogodku,

spomni na njega.

Prijatelja,

ki ob strani ti stoji,

tudi ko misliš,

da tako ni.

Povej mu, kako si srečen,

da del tvojega življenja je,

in da ostal bo večen,

ker vedno zate postavi se.

Samega, lahko počutiš se kdaj,

a če obstaja oseba,

ki prisluhni ti vsaj,

nisi osamljen in to je raj.

**Virus samote**

Oh Korona ti virus en,

sedaj sem še bolj zmeden,

kaj naj delam cel dan,

ker zaprt sem in to sam.

Ko zate prvič slišali smo,

pa ne vem, kako naj rečem to,

smo se iz tebe norčevali

in to nevede, da bomo se te bali.

Ko sedaj iščem jaz to rimo,

se mi prav nič ne zdi fino,

da prijateljev ne smem obiskati,

ali pa da zunaj ne smem skakati.

Povej mi, kaj hočeš, da ti dam,

ker jaz več nočem biti sam

in da ti greš stran od tod,

jaz pa lahko obiščem spet svoj rod.

Korona ti pa odidi s svojo sramoto

in prekini mi to samoto.

SAMOTA

Samota so le občutki,

ki jih ne zaznamo vedno,

zato se nam kdaj zazdi,

kot da so vedno čisto tiho.

In vsaj enkrat biti sam

je dar podan le nam.

Samoto zaznamo predvsem,

ko se počutimo osamljeno.

Takrat pa smo še na samem

in včasih se res počutimo,

da smo preveč osamljeni

in ob drugih nezaželeni.

Običajno so to le občutki,

ki nas ne naredijo čudne,

saj jih zaznavajo tudi drugi

in so precej običajne narave.

A vseeno se jim kdaj zazdi,

da je dobro drugim nagajati.

Samota

Razmišljati o samoti daleč stran,

saj v mestu na trgu ostaneš sam

ti misli na poljub odvrne ne stran,

a zjutraj zbudiš se, še vedno si sam.

A misel odvrne ti le lepi cvet,

kjer tam ptiči veselo pojejo svet!

A misel zanese ti nazaj spet,

Kjer ljudje niso te hteli imet'.

Zato ostaneš tam, zbudiš se naspan,

misel na samoto odvrne ti stran,

dobiš željo, ki ponese te v novi dan.

A ko prideš v svet, postaneš spet sam,

saj želja drugih, da ostaneš neznan.

Pa nič zato, da drugi ne vedo

za tvojo skrivnost, ki dvigne iz pepela te v nebo!

Zato samota ni polje, temveč človeško zlo.

**Pogled**

Ozrem se na hrast,

sred travnika grča ogromna stoji,

ozrem se na klas,

v morju enakih vse bolj rjavi.

ozrem se v oči,

tvoje, moje, njene, njegove,

v želji da slišim šepet,

mar hrast ali klas za njimi stoji?

SVOBODA

Zares bila bi pesem očarljiva,

če beseda ne bi tekla o samoti,

tako za misli hitro je minljiva,

saj vsakdo upira se nji grozoti.

Pa vendar človek enkrat se vpraša,

če res tako mračna njena je vsebina,

na svoje občutke nikoli se ne nanaša,

sledi temu kar pove mu zgodovina.

Opevali so vsi jo kot nesrečo,

nikoli kakor nekaj dobrega za glavo,

počutili se zaprti v ječo,

svobodno letečih misli bilo je malo.

Le tu in tam se najde izjema,

ki uživa v njeni lepoti,

z okolico in mislimi si vnema

praznino, ki namenjena je samoti.

SAM

Začarano strmenje…

morda spet v privid,

ki ti daje vse in nič.

Iluzije večnega,

varnega,

bistvenega,

se spreminjajo v edino možno

nezaupanje,

ki polzi po življenju,

kjer polzijo neresnice,

svetleče pod neizprosnim.

Nisem plezal, da vsakič znova padem,

na enak način,

v enako luknjo nespoznanja,

nezavedanja.

Tu sem zato,

da se borim in izborim bitko z brezvestnim,

in se hkrati prepustim toku usode,

ki me bo po samotni poti …

vodil v neznano.

***Samota***

Kaj je samota? Sedeti sam, med štirimi stenami, strmeti v steno in razmišljati o samem niču. Ali si res osamljen, če si sam? Želja po človekovi bližini je včasih zelo velika, predvsem, če si na človeka močno navezan. Nekateri ljudje po tem nimajo potrebe, vendar se zato ne počutijo osamljene. Menim da, če si sam, še nisi osamljen. Ljudje potrebujemo čas zase, sami, brez družbe. Takrat se soočimo s svojimi najglobljimi mislimi, strahovi, razčistimo marsikaj. Ko smo v množici, se velikokrat pretvarjamo, da ne bi preveč izstopali, včasih svoja mnenja držimo zase, saj ljudi okoli sebe ne želimo užaliti. Ljudje okoli nas velikokrat niso po naši izbiri, ob njih se lahko počutimo ogrožene ali izobčene, zato potrebujemo čas zase, da svobodno zadihamo v družbi svojih misli.

Osebe, ki nimajo veliko prijateljev in so že v vsakdanjem življenju bolj izolirani od družbe, se v samoti lahko počutijo osamljene. Ta samota lahko nanje vpliva negativno, to se izrazi v obliki depresije, čustvenih motenj in podobno. Ravno v tem obdobju, obdobju pandemije, ko je druženje prepovedano, imamo po njem še večjo željo. Nekateri ljudje se doma počutijo ujete, zato je njihova potreba po izhodu iz hiše še večja.

Menim, da ima vsak posameznik svoje potrebe, nekateri po druženju, nekateri raje svoj prosti čas preživljajo sami. To je odločitev vsakega posebej. Med seboj smo si drugačni in menim, da moramo to sprejemati brez predsodkov.

**KO SI SAM**

Samota ponuja rešitve,

samota razkriva resnice,

samota v resnici prav nič ne boli.

Šele ko si sam, opaziš lepoto,

šele ko si sam, prevzame te mir,

šele ko si sam, se srečaš s seboj

in ko si sam, samota boli.

A kadar si sam med gručo ljudi,

šele takrat občutiš praznino.

In ni več lepote, ne pesmi, ne tebe,

šele takrat samota boli.

SAMOTA

Sedim v sobi ter pišem,

a ne vem zakaj raje ne rišem.

Počutim se tako pozabljeno,

ker razmišljam o tej punci osamljeno.

Mislim, da ni razlog za mojo samoto,

a v glavi vseeno imam praznoto.

Kdo bi vedel, če tudi ona razmišlja o meni,

ali je dala prednost tebi.

Zbrala

Nataša Lipovec